
Глава I
ОБЩИ ПОЛОЖЕНИЯ

Чл.1.Планът за вътрешна комуникация определя стратегическите насоки и комуникационни дейности, които се провеждат за усъвършенстване на комуникацията, разпространение на информацията и правилното функциониране на информационната система в рамките на „Северноцентрало държавно предприятие“ ДП.

Чл.2. „Северноцентрало държавно предприятие“ ДП. предвижда последователното му и хармонично прилагане във всички направления и дейности, като координира и инициира дейности по отношение на вътрешната комуникация.

Глава II

СТРАТЕГИЧЕСКИ НАСОКИ

Чл.3.Вътрешната комуникация е система от канали, възможности и средства за връзка между отделните служители на „Северноцентрало държавно предприятие“ ДП, както и за пренос на информация в рамките на структурата му.

Чл.4.Целта на вътрешната комуникация е популяризиране и усъвършенстване на дейността на на „Северноцентрало държавно предприятие“ ДП, повишаване степента на информираност и квалифицираност на служителите му и играе съществена роля при тяхната мотивация, подхранвайки чувството за солидарност и обща принадлежност у тях към предприятието.

Глава III

ОСНОВНИ ЗАДАЧИ НА ПЛАНА ЗА ВЪТРЕШННА
КОМУНИКАЦИЯ

Чл.5.(1) Вътрешната комуникация в „Северноцентрало държавно предприятие“ ДП има за основна задача да улесни обменът на опит, възраждането на интереса и желание за дейност, приемането на ценностите, мисията и задачите на предприятието от нейните служители.

(2) Основните задачи са :

1 Опростяване, улесняване и систематизиране на каналите за информация и комуникация, в хоризонтален и във вертикален план.
2 Засилване контактите между ръководството и другите служители в на „Северноцентрало държавно предприятие“ ДП както и между самите служители, между отделните направления и дейности чрез системата от срещи и съвещания,създаване на работни групи, осъществяване на съвместни дейности и др.

3 Изграждане на ефективно действащи канали за “обратна връзка” и получаване на общественото мнение в рамките на „Северноцентрало държавно предприятие“ ДП и изследване на потребностите на служителите от информация и комуникация.

4 Налагане на проактивна информационна политика по отношение на служителите.

5 Преминаване от информиране към комуникация чрез въвличане в диалог на служителите на „Северноцентрало държавно предприятие“ ДП по въпросите засягащи дейността им.

6 Ефективно използване на съвременните информационни технологии за обработка и разпространение на информацията.

7 Разработване на вътрешноорганизационна нормативна база, свързана с вътрешната комуникация.

8 Въвеждане на нови възможности и средства за вътрешна комуникация,като:

-Интернет, e-mail, skype, web сайт, като за целта всеки един служител на предприятието или на териториалните поделения има личен e-mail.
-Информационни табла и др.

Глава IV

ОСНОВНИ ПРИНЦИПИ НА ДЕЙНОСТТА

Чл.6 Осъществяване на политиката на комуникация на „Северноцентрало държавно предприятие“ ДП се опира на следните принципи:

1. Програмиране и планиране на вътрешната комуникация

2. Професионално отношение и изпреварване на комуникацията.

3.Осъществяване на контрол и преследване на ефективен и икономичен подход в комуникацията.

4. Комуникацията се осъществява основно и приоритетно в писменна форма като писменната форма се счита за спазена и когато е осъществена посредсвом е- mail, skype, мобилно приложение или друго техническо средство, което изключва възможността за неточно интерпретация на съобщението.

5. Прицип на навременост и коректност по отношение на зададените срокове.

6. Основен приоритет на „Северноцентрално държавно предприятие” ДП е абсолютната коректност по отношение на точността на изпълнение, както по време така и по качество.

Глава V

НАЧИНИ ЗА КОМУНИКАЦИЯ И ОБМЕН НА ИНФОРМАЦИЯ

Чл.7 Вътрешната комуникация и обмена на информация в  „Северноцентрало държавно предприятие“ ДП се осъществява :

1.Приоритетно чрез интерактивни и технически средства, включваща система от стационарни и мобилни телефони, факсове, вътрешната компютърна мрежа, Интернет и електронна поща, единна информационна база данни свързана с обработката на лични данни предприятието, информационни табла и обозначителни знаци и др.

2. На хартиен носител, състоящи се от документи /,писма,докладни записки,служебни бележки,паметни записки и бележки/,предварителни брошури при конкретни мероприятия, програми, планове, протоколи и др.

3. Вербална комуникация, включваща срещи, съвещания, семинари, заседания на работни групи и др.
4. Комуникацията се осъществява според предварително зададени бланки и формуляри, при условие ,че такива са налични и разработени от служителите на предприятието.
5. При условие,че няма предварително зададени формуляри и/или бланки съобщението с информация следва да съдържа най-малко следните реквизити.

· до (кого, на вниманието)

· относно (какво)

· срок (ако е предвиден такъв)

· приоритет (спешно, неотложно и т.н)

· от (кого, длъжност на служителя)

· прикачен файл (ако има такъв, подписан и подпечатан, длъжност на служителя)

Глава VI

СУБЕКТИ НА ВЪТРЕШНАТА КОМУНИКАЦИЯ

Чл.8.(1)  Директорът на „Северноцентрало държавно предприятие“ ДП утвърждава инструкцията плана за вътрешна комуникация.

(2) Зам.директора на предприятието и директорите на поделенията.

1 .Определят прецизно документите / доклади, отчети, информация за публикации и др./, съставляващи базата информация,която е предмет на вътрешна комуникация и отговарят за достоверността ,актуалността и точността на информацията.

2.3аместник директора на предприятието и директорите на поделения са контактни точки по отношение на информацията, пряко касаеща дейността на техните ресори и направления.

3.Заместник директора на предприятието и директорите на поделения инициират дейности за обезпечаване на техните служители с по-богата информация по конкретни задачи и опростяване на комуникационните връзки между отделните звена.

(3) 3аместник директора на предприятието и директорите на поделения са лицата от ръководния състав :

1. Които са в постоянен и пряк контакт със служителите

2. Информират директно служителите за случващото се на ръководно ниво в на „Северноцентрало държавно предприятие“ ДП.

3. Играят ролята на своеобразни посредници при предаване на информация от служителите към ръководството относно въпросите и проблемите които засягат

4.Определят нивото на комуникация във вертикален план и предлагат конкретни дейности, свързани с вътрешната комуникация.

(4) Служителите на „Северноцентрало държавно предприятие“ ДП са потребители на дейностите по вътрешната комуникация и чрез техните преки ръководители, ползвайки каналите за “обратна връзка” имат възможността да дискутират конкретните проблеми, които касаят тяхната дейност, да дават предложения и да изискват необходимата информация.

ЗАКЛЮЧИТЕЛНИ РАЗПОРЕДБИ
§1.Тази инструкция се издава на основание чл.172,ал.1, т.2  от Закона за горите влиза в сила от 17.10.2018г.
